

 REPUBLIKA HRVATSKA

VARAŽDINSKA ŽUPANIJA

 GRAD IVANEC

 **GRADSKO VIJEĆE**

KLASA: 943-01/12-01/208

URBROJ: 2186/12-02/02-13-5

Ivanec, 9. travnja 2013.

Na temelju članka 4. Zakona o uređivanju imovinskopravnih odnosa u svrhu izgradnje infrastrukturnih građevina („Narodne novine“ br. 80/11) i članka 35. Statuta Grada Ivanca („Službeni vjesnik Varaždinske županije“ br. 21/09 i 12/13), Gradsko vijeće Grada Ivanca na 35. sjednici održanoj 9. travnja 2013. godine, donijelo je

**Z A K LJ U Č A K**

I.

Grad Ivanec prenosi pravo vlasništva na nekretnini, bez naknade i bezteretno, u vlasništvo: HRVATSKOG ZAVODA ZA ZAPOŠLJAVANJE, Zagreb, Radnička cesta 1, OIB: 91547293790, koja je potrebna za izvođenje radova, sukladno Pravilniku o osiguranju pristupačnosti građevinama osobama s invaliditetom i projektu rekonstrukcije građevine Hrvtaskog zavoda za zapošljavanje – dogradnja vjetrobrana, stepenica i vert. platforme – izrađenom po TOMIS d.o.o.poduzeće za projektiranje i nadzor, Varaždin, Eugena Kvaternika 15, i to:

* **k.č.br. 153/2,**  površine 69 m², oranica, upisana u **z.k.ul.br. 5271, za k.o. Ivanec.**

II.

Vrijednost nekretnine iz točke I. ovog Zaključka utvrđuje se, sukladno podacima Porezne uprave Područni ured Varaždin, Ispostava Ivanec, u visini od 50,00 kn/m2.

III.

Za zaključivanje Ugovora sukladno ovom Zaključku, ovlašćuje se Gradonačelnik grada Ivanca.

PREDSJEDNIK GRADSKOG

VIJEĆA GRADA IVANCA:

Čedomir Bračko

Obrazloženje

S ciljem poboljšanja uvjeta pristupačnosti zgrade Hrvatskog zavoda za zapošljavanje, Područnog ureda Varaždin, Ispostava Ivanec, sukladno Pravilniku o osiguranju pristupačnosti građevinama osobama s invaliditetom, sve sukladno projektu rekonstrukcije građevine Hrvatskog zavoda za zapošljavanje – dogradnja vjetrobrana, stepenica i vert.platforme – adaptacija sanitarnih prostorija izrađenom po BRAKUS d.o.o. Varaždin, poduzeće za projektiranje o nadzor, Varaždin, Zagrebačka 38, investitoru je potrebno osigurati zemljište za izvođenje radova.

Zakonom o uređivanju imovinskopravnih odnosa u svrhu izgradnje infrastrukturnih građevina (NN 80/2011) propisano je da se kod izgradnje infrastrukturnih građevina od interesa za Republiku Hrvatsku ne plaća naknada za stjecanje prava vlasništva, prava služnosti i prava građenja na zemljištu u vlasništvu Republike Hrvatske i vlasništvu jedinica lokalne, odnosno jedinica područne samouprave. Zakon primjenjuje na međusobne imovinskopravne odnose i pitanje naknada za stjecanje prava vlasništva, prava služnosti i prava građenja osoba javnog prava kada se ta prava stječu radi izgradnje infrastrukturnih građevina.

Osoba javnog prava, u smislu ovoga Zakona, jest Republika Hrvatska, jedinica lokalne samouprave, jedinica područne (regionalne) samouprave i pravne osobe čiji je osnivač Republika Hrvatska te na zemljištu kojega je vlasnik pravna osoba u vlasništvu ili čiji je osnivač, odnosno čiji su osnivači jedinice lokalne, odnosno jedinice područne (regionalne) samouprave.

Ugovorom o prijenosu prava vlasništva odrediti će se da Grad Ivanec prenosi pravo vlasništva na nekretninama iz ovog Zaključka, HRVATSKOM ZAVODU ZA ZAPOŠLJAVANJE, Zagreb, Radnička cesta 1, bez naknade i bezteretno, a HRVATSKI ZAVOD ZA ZAPOŠLJAVANJE, Zagreb, Radnička cesta 1, istovremeno će prihvatiti pravo vlasništva ovih nekretnina radi korištenja sukladno zahtjevu iz projektne dokumentacije, sve s ciljem omogućavanja pristupa osoba s invaliditetom.

Upravni odjel za opće poslove

i društvene djelatnosti